ประกาศคณะกรรมการควบคุมการขนส่งทางบกกลาง ฉบับที่ 1674 (พ.ศ. 2549) เรื่อง กำหนดเส้นทางสำหรับการขนส่งประจำทางด้วยรถโดยสาร หมวด 1 ในเขตกรุงเทพมหานครและจังหวัดที่มีเส้นทางต่อเนื่อง จำนวน 6 เส้นทาง

ประกาศคณะกรรมการควบคุมการขนส่งทางบกกลาง

ประกาศคณะกรรมการควบคุมการขนส่งทางบกกลาง
ฉบับที่
๑๖๗๔ (พ.ศ. ๒๕๔๙)
เรื่อง
กำหนดเส้นทางสำหรับการขนส่งประจำทางด้วยรถโดยสาร
หมวด
๑ ในเขตกรุงเทพมหานครและจังหวัดที่มีเส้นทางต่อเนื่อง
จำนวน
๖ เส้นทาง[๑]

ด้วย คณะกรรมการควบคุมการขนส่งทางบกกลางได้พิจารณาเห็นสมควร
ให้กำหนดเส้นทางสำหรับการขนส่งประจำทางด้วยรถโดยสารขึ้น เพื่อเป็นการอำนวยความสะดวกให้แก่ประชาชนต่อไป

ฉะนั้น อาศัยอำนาจตามความในมาตรา ๑๙ (๒) แห่งพระราชบัญญัติการขนส่งทางบก
พ.ศ. ๒๕๒๒ ประกอบกับมติคณะกรรมการควบคุมการขนส่งทางบกกลาง ในการประชุมครั้งที่ ๑๐/๒๕๔๙
เมื่อวันที่ ๒๓ พฤษภาคม ๒๕๔๙ จึงให้กำหนดเส้นทางสำหรับการขนส่งประจำทางด้วยรถโดยสาร
หมวด ๑ ในเขตกรุงเทพมหานครและจังหวัดที่มีเส้นทางต่อเนื่อง จำนวน ๖ เส้นทาง โดยให้ใช้รายละเอียดเส้นทาง
ดังต่อไปนี้

สายที่
 ต. ๑๑๙ สถานีรถไฟฟ้าหมอชิต-บางบัวทอง
เริ่มต้นจากสถานีรถไฟฟ้าหมอชิต ไปตามถนนพหลโยธิน แยกซ้ายไปตามถนนวิภาวดีรังสิต
แยกซ้ายไปตามถนนรัชดาภิเษก แยกขวาไปตามถนนกรุงเทพ-นนทบุรี แยกซ้ายไปตามถนนนครอินทร์
ข้ามสะพานพระราม ๕ ไปตามถนนนครอินทร์ แยกขวาไปตามถนนกาญจนาภิเษก แยกขวาไปตามถนนบางกรวย-ไทรน้อย
จนสุดเส้นทางที่ตลาดบางบัวทอง

สายที่
 ต. ๑๒๐ สถานีรถไฟฟ้าหมอชิต-ปากน้ำ (ทางด่วน)
เริ่มต้นจากสถานีรถไฟฟ้าหมอชิต ไปตามถนนพหลโยธิน แยกขวาไปตามถนนกำแพงเพชร
ขึ้นทางพิเศษที่ด่านย่านพหลโยธิน ไปตามทางพิเศษศรีรัช ทางพิเศษเฉลิมมหานคร ลงทางพิเศษที่ด่านบางนา
ไปตามถนนสุขุมวิท ถึงหอนาฬิกา แยกซ้ายไปตามถนนศรีสมุทร ถนนสายลวด จนสุดเส้นทางที่ปากน้ำ
(อู่สายลวด)

สายที่
 ต. ๑๒๑ ปากน้ำ-ศูนย์การค้าสยาม (ทางด่วน)
จากปากน้ำไปศูนย์การค้าสยาม
เริ่มต้นจากปากน้ำบนถนนศรีสมุทร ไปตามถนนสุขุมวิท ขึ้นทางพิเศษที่ด่านบางนา ไปตามทางพิเศษเฉลิมมหานคร
ลงทางพิเศษที่ด่านพระราม ๔ ไปตามถนนพระราม ๔ แยกขวาไปตามถนนอังรีดูนังต์ แยกซ้ายไปตามถนนพระราม
๑ จนสุดเส้นทางที่ศูนย์การค้าสยาม
จากศูนย์การค้าสยามไปปากน้ำ
เริ่มต้นจากศูนย์การค้าสยาม ไปตามถนนพระราม ๑ แยกซ้ายไปตามถนนพญาไท แยกซ้ายไปตามถนนพระราม
๔ แล้วไปตามเส้นทางเดิม จนสุดเส้นทางที่ปากน้ำ

สายที่
 ต. ๑๒๒ สถานีรถไฟฟ้าหมอชิต-ปากเกร็ด
(ทางด่วน)
เริ่มต้นจากสถานีรถไฟฟ้าหมอชิต ไปตามถนนพหลโยธิน แยกขวาไปตามถนนกำแพงเพชร
แยกซ้ายไปตามถนนพระราม ๖ ขึ้นทางพิเศษที่ด่านคลองประปา ไปตามทางพิเศษศรีรัช ลงทางพิเศษที่ด่านแจ้งวัฒนะ
ไปตามถนนแจ้งวัฒนะ จนสุดเส้นทางที่ท่าน้ำปากเกร็ด

สายที่
 ต. ๑๒๓ อู่แสมดำ-มหาวิทยาลัยรามคำแหง
(ทางด่วน)
เริ่มต้นจากอู่แสมดำ ไปตามถนนพระราม ๒ ขึ้นทางพิเศษที่ด่านดาวคะนอง
ไปตามทางพิเศษเฉลิมมหานคร ทางพิเศษศรีรัช ลงทางพิเศษที่ด่านพระราม ๙ ไปตามถนนพระราม
๙ แยกซ้ายไปตามถนนรามคำแหง จนสุดเส้นทางที่มหาวิทยาลัยรามคำแหง

สายที่  ต. ๑๒๔
หมู่บ้านสยามนิเวศน์-ทุ่งครุ-จุฬาลงกรณ์มหาวิทยาลัย (ทางด่วน)
จากหมู่บ้านสยามนิเวศน์ไปจุฬาลงกรณ์มหาวิทยาลัย
เริ่มต้นจากหมู่บ้านสยามนิเวศน์ ไปตามถนนประชาอุทิศ แยกขวาไปตามถนนสุขสวัสดิ์ ขึ้นทางพิเศษที่ด่านสุขสวัสดิ์
ไปตามทางพิเศษเฉลิมมหานครลงทางพิเศษที่ด่านพระราม ๔ ไปตามถนนพระราม ๔ แยกขวาไปตามถนนอังรีดูนังต์
แยกซ้ายไปตามถนนพระราม ๑ แยกซ้ายไปตามถนนพญาไท จนสุดเส้นทางที่จุฬาลงกรณ์มหาวิทยาลัย
จากจุฬาลงกรณ์มหาวิทยาลัยไปหมู่บ้านสยามนิเวศน์
เริ่มต้นจากจุฬาลงกรณ์มหาวิทยาลัยไปตามถนนพญาไท แยกซ้ายไปตามถนนพระราม ๔ แล้วไปตามเส้นทางเดิม
จนสุดเส้นทางที่หมู่บ้านสยามนิเวศน์

ประกาศ
ณ วันที่ ๘ มิถุนายน พ.ศ. ๒๕๔๙
คำรบลักขิ์
สุรัสวดี
รองปลัดกระทรวงคมนาคม
หัวหน้ากลุ่มภารกิจด้านการขนส่ง
ประธานกรรมการควบคุมการขนส่งทางบกกลาง

นันทนา/ผู้จัดทำ
๒๖  กรกฎาคม  ๒๕๔๙

[๑]
ราชกิจจานุเบกษา เล่ม ๑๒๓/ตอนที่ ๖๘ ง/หน้า ๑๔๑/๒๐ กรกฎาคม ๒๕๔๙